-ร่าง-ร่างประกาศตาม พ.ร.บ. หลักทรัพย์ฯ ที่ผ่าน การพิจารณาของฝ่ายกฎหมาย 2 แล้ว เมื่อวันที่ 7/6/2564 CSDS เลขที่ 7/2564 ครั้งที่ 2 ผ่านทาง CSDSประกาศคณะกรรมการกํากับตลาดทุนที่ ทน. 49/2564เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวม เพื่อผู้ลงทุนที่มิใช่รายย่อย กองทุนรวมเพื่อผู้ลงทุน ประเภทสถาบัน และกองทุนส่วนบุคคล(ฉบับที่ 2)\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ ข้อ 1 ให้เพิ่มความต่อไปนี้เป็นข้อ 9/1 ในส่วนที่ 1 บททั่วไป ของหมวด 2 หลักเกณฑ์เพิ่มเติมสําหรับการจัดการกองทุนรวม แห่งประกาศคณะกรรมการกํากับตลาดทุน ที่ ทน. 11/2564 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 29 มกราคม พ.ศ. 2564 "ข้อ 9/1 บริษัทจัดการกองทุนรวมต้องกําหนดแนวทางการบริหารและจัดการความเสี่ยงด้านสภาพคล่อง และดําเนินการให้เป็นไปตามแนวทางดังกล่าวซึ่งต้องครอบคลุมอย่างน้อยในเรื่องดังต่อไปนี้ (1) โครงสร้างการบริหารและจัดการความเสี่ยงและการกํากับดูแล (2) การบริหารและจัดการความเสี่ยงในกระบวนการออกแบบผลิตภัณฑ์กองทุนรวม (3) การติดตามความเสี่ยงและปัจจัยที่อาจส่งผลกระทบต่อสภาพคล่องของกองทุนรวม (4) เครื่องมือการบริหารและจัดการความเสี่ยงด้านสภาพคล่องของกองทุนรวม (5) การทดสอบผลกระทบต่อสภาพคล่องของกองทุนรวมในกรณีที่เกิดเหตุการณ์ที่มีนัยสําคัญ (stress test) ในการกําหนดแนวทางตามวรรคหนึ่ง ต้องได้รับความเห็นชอบจากคณะกรรมการของบริษัทจัดการกองทุนรวม และได้รับการพิจารณาทบทวนความมีประสิทธิภาพและความเหมาะสมจากคณะกรรมการอย่างน้อยปีละ 1 ครั้ง และเมื่อปรากฏเหตุการณ์ใด ๆ ที่อาจส่งผลกระทบต่อสภาพคล่องของกองทุนรวมอย่างมีนัยสําคัญโดยไม่ชักช้า" ข้อ 2 ให้ยกเลิก (1) (2) และ (3) ของข้อ 19 แห่งประกาศคณะกรรมการกํากับตลาดทุน ที่ ทน. 11/2564 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 29 มกราคม พ.ศ. 2564 ข้อ 3 ให้เพิ่มความต่อไปนี้เป็นส่วนที่ 3/1 เครื่องมือการบริหารและจัดการความเสี่ยงด้านสภาพคล่อง ข้อ 25/1 ข้อ 25/2 ข้อ 25/3 และข้อ 25/4 ของหมวด 2 หลักเกณฑ์เพิ่มเติมสําหรับการจัดการกองทุนรวม แห่งประกาศคณะกรรมการกํากับตลาดทุน ที่ ทน. 11/2564 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 29 มกราคม พ.ศ. 2564 "ส่วนที่ 3/1เครื่องมือการบริหารและจัดการความเสี่ยงด้านสภาพคล่อง\_\_\_\_\_\_\_\_\_\_\_\_\_\_\_\_\_\_\_\_\_ข้อ 25/1 เพื่อประโยชน์ในการบริหารและจัดการความเสี่ยงด้านสภาพคล่องของกองทุนรวม บริษัทจัดการกองทุนรวมต้องจัดให้มีเครื่องมือการบริหารและจัดการความเสี่ยงด้านสภาพคล่องของกองทุนรวมตามแนวทางปฏิบัติเกี่ยวกับเครื่องมือดังกล่าวที่สมาคมกําหนดโดยได้รับความเห็นชอบจากสํานักงาน ซึ่งอย่างน้อยต้องเป็นตามข้อ 25/2 และข้อ 25/3ในกรณีที่บริษัทจัดการกองทุนรวมแสดงได้ว่า กองทุนรวมใดไม่มีความเสี่ยงด้านสภาพคล่อง ให้ได้รับยกเว้นไม่ต้องจัดให้มีเครื่องมือการบริหารและจัดการความเสี่ยงด้านสภาพคล่องของกองทุนรวมตามวรรคหนึ่ง ข้อ 25/2 เครื่องมือการบริหารและจัดการความเสี่ยงด้านสภาพคล่องของกองทุนรวมตามข้อ 25/1 ต้องเป็นไปตามหลักการโดยครบถ้วนอย่างน้อยดังต่อไปนี้ (1) มีการกําหนดให้ผู้ที่ทํารายการซื้อหรือขายหน่วยลงทุนในวันที่มีปริมาณการซื้อหรือขายหน่วยลงทุนของกองทุนรวมถึงระดับมีนัยสําคัญ หรือมีการซื้อหรือขายหน่วยลงทุนเกินจํานวนที่กําหนด หรือมีการขายหน่วยลงทุนก่อนครบระยะเวลาที่กําหนด เป็นผู้รับผิดชอบค่าใช้จ่ายที่เกิดจากการทําธุรกรรมของกองทุนรวมเพื่อรองรับการซื้อหรือขายหน่วยลงทุนนั้นได้ (2) บริษัทจัดการกองทุนรวมสามารถจํากัดปริมาณการซื้อหรือขายหน่วยลงทุนของแต่ละกองทุนรวมให้สอดคล้องกับสภาพคล่องของกองทุนรวมในแต่ละขณะได้ (3) กรณีทรัพย์สินที่กองทุนรวมลงทุนประสบปัญหาขาดสภาพคล่อง หรือไม่สามารถจําหน่ายได้ด้วยราคาที่สมเหตุสมผล บริษัทจัดการกองทุนรวมอาจเลือกใช้วิธีการคํานวณมูลค่าหน่วยลงทุนให้สอดคล้องกับกรณีดังกล่าว (4) บริษัทจัดการกองทุนรวมอาจระงับการซื้อขายหน่วยลงทุนได้หากเห็นว่ามีความจําเป็นและการดําเนินการดังกล่าวเป็นประโยชน์ต่อผู้ถือหน่วยลงทุนโดยรวม ข้อ 25/3 ในการจัดให้มีเครื่องมือการบริหารและจัดการความเสี่ยงด้านสภาพคล่องของกองทุนรวมตามข้อ 25/1 ให้บริษัทจัดการกองทุนรวมดําเนินการตามวิธีการดังต่อไปนี้ (1) กําหนดให้ผู้ลงทุนเป็นผู้รับภาระค่าใช้จ่าย โดยวิธีการอย่างหนึ่งอย่างใดหรือหลายอย่างดังนี้ (ก) การกําหนดค่าธรรมเนียมการขายคืนที่ไม่เป็นไปตามปริมาณหรือระยะเวลาที่กําหนด (liquidity fee)(ข) การปรับมูลค่าทรัพย์สินสุทธิด้วยสูตรการคํานวณที่สะท้อนต้นทุนในการซื้อขายทรัพย์สินของกองทุนรวม (swing pricing)(ค) การเพิ่มค่าธรรมเนียมการซื้อขายหน่วยลงทุนที่สะท้อนต้นทุนในการซื้อขายทรัพย์สินของกองทุนรวม (anti-dilution levies - ADLs)(2) กําหนดเงื่อนไขหรือข้อจํากัดในการรับคําสั่งขายคืนหน่วยลงทุน โดยวิธีการอย่างหนึ่งอย่างใดหรือหลายอย่างดังนี้(ก) การกําหนดระยะเวลาที่ต้องแจ้งล่วงหน้าก่อนการขายคืนหน่วยลงทุน (notice period) (ข) การกําหนดเพดานการขายคืนหน่วยลงทุน (redemption gate)(3) กําหนดวิธีการคํานวณมูลค่าหน่วยลงทุนในกรณีทรัพย์สินที่กองทุนรวมมีการลงทุนโดยมีนัยสําคัญต่อมูลค่าทรัพย์สินของกองทุนรวมประสบปัญหาขาดสภาพคล่อง หรือไม่สามารถจําหน่ายได้ด้วยราคาที่สมเหตุสมผล เมื่อได้รับความเห็นชอบจากผู้ดูแลผลประโยชน์ บริษัทจัดการกองทุนรวมสามารถใช้วิธีการคํานวณมูลค่าหน่วยลงทุนโดยบันทึกมูลค่าทรัพย์สินดังกล่าวเป็น 0 และให้ผู้ถือหน่วยลงทุนที่มีชื่ออยู่ในทะเบียน ณ วันที่ได้บันทึกมูลค่าดังกล่าวเป็นผู้มีสิทธิที่จะได้รับเงินภายหลังจากที่สามารถจําหน่ายทรัพย์สินนั้นได้(4) กําหนดให้บริษัทจัดการกองทุนรวมสามารถระงับการซื้อขายหน่วยลงทุน ในกรณีใดกรณีหนึ่งดังนี้ (ก) ตลาดหลักทรัพย์ไม่สามารถเปิดทําการซื้อขายได้ตามปกติ(ข) บริษัทจัดการกองทุนรวมพิจารณาแล้ว มีความเชื่อโดยสุจริตและสมเหตุสมผลว่าจําเป็นต้องระงับการซื้อขายหน่วยลงทุนโดยได้รับความเห็นชอบของผู้ดูแลผลประโยชน์ อันเนื่องจากเหตุจําเป็นตามกรณีใดกรณีหนึ่งดังนี้ ทั้งนี้ การระงับการซื้อขายหน่วยลงทุนต้องไม่เกินกว่า 5 วันทําการ เว้นแต่จะได้รับการผ่อนผันเวลาดังกล่าวจากสํานักงาน 1. ไม่สามารถจําหน่าย จ่าย โอน หลักทรัพย์หรือทรัพย์สินของกองทุนรวมได้อย่างสมเหตุสมผล 2. ไม่สามารถคํานวณมูลค่าทรัพย์สินของกองทุนรวมได้อย่างเป็นธรรมและเหมาะสม 3. มีเหตุจําเป็นอื่นใดเพื่อคุ้มครองประโยชน์ของผู้ถือหน่วยลงทุนโดยรวม ในกรณีที่มีการระงับการซื้อขายหน่วยลงทุนตาม (4) (ข) วรรคหนึ่ง ให้บริษัทจัดการกองทุนรวมแจ้งให้สํานักงานทราบโดยทันที ทั้งนี้ หากเป็นการระงับการซื้อขายหน่วยลงทุนเกินกว่า 1 วันทําการ สํานักงานอาจพิจารณาสั่งการให้บริษัทจัดการกองทุนรวมดําเนินการโดยประการใด ๆ เพื่อคุ้มครองประโยชน์ของผู้ถือหน่วยลงทุนโดยรวมหรือเพื่อลดผลกระทบต่อธุรกิจการจัดการกองทุนรวม (ค) กองทุนรวมได้ลงทุนในหลักทรัพย์หรือทรัพย์สินในต่างประเทศ และมีเหตุการณ์อย่างใดอย่างหนึ่งดังนี้เกิดขึ้น ซึ่งก่อให้เกิดผลกระทบต่อกองทุนรวมอย่างมีนัยสําคัญ 1. ตลาดซื้อขายหลักทรัพย์ที่กองทุนรวมลงทุนไม่สามารถเปิดทําการซื้อขายได้ตามปกติ ทั้งนี้ เฉพาะในกรณีที่กองทุนรวมลงทุนในหลักทรัพย์ที่ซื้อขายในตลาดซื้อขายหลักทรัพย์แห่งนั้นเกินกว่าร้อยละ 10 ของมูลค่าทรัพย์สินสุทธิของกองทุนรวม 2. มีเหตุการณ์ที่ทําให้ไม่สามารถแลกเปลี่ยนเงินตราต่างประเทศได้อย่างเสรี และทําให้ไม่สามารถโอนเงินออกจากประเทศหรือรับโอนเงินจากต่างประเทศได้ตามปกติ 3. มีเหตุที่ทําให้กองทุนรวมไม่ได้รับชําระเงินจากหลักทรัพย์หรือทรัพย์สินที่ลงทุนไว้ตามกําหนดเวลาปกติ ซึ่งเหตุดังกล่าวอยู่เหนือการควบคุมของบริษัทจัดการกองทุนรวมและผู้ดูแลผลประโยชน์เห็นชอบด้วยแล้ว ข้อ 25/4 ในการจัดให้มีเครื่องมือการบริหารและจัดการความเสี่ยงด้านสภาพคล่องของกองทุนรวมตามประกาศนี้ หากปรากฏว่าการดําเนินการตามเครื่องมือดังกล่าวจะขัดหรือแย้งกับการปฏิบัติตามหลักเกณฑ์อย่างหนึ่งอย่างใดดังต่อไปนี้ ให้บริษัทจัดการกองทุนรวมได้รับยกเว้นการปฏิบัติตามหลักเกณฑ์ในส่วนที่ขัดหรือแย้งนั้น (1) กรณีที่เป็นเครื่องมือการจัดการความเสี่ยงด้านสภาพคล่องตามข้อ 25/3(1) ได้แก่ หลักเกณฑ์เกี่ยวกับการคํานวณมูลค่าทรัพย์สินสุทธิและมูลค่าหน่วยลงทุน และการเก็บค่าธรรมเนียมในเรื่องดังกล่าวที่ออกตามกฎหมายว่าด้วยหลักทรัพย์และตลาดหลักทรัพย์ (2) กรณีที่เป็นเครื่องมือการจัดการความเสี่ยงด้านสภาพคล่องตามข้อ 25/3(2) หรือ (4) ได้แก่ หลักเกณฑ์เกี่ยวกับการส่งคําสั่งซื้อหรือขายคืนหน่วยลงทุน และการหยุดรับคําสั่งซื้อหรือขายคืนหน่วยลงทุนในเรื่องดังกล่าวที่ออกตามกฎหมายว่าด้วยหลักทรัพย์และตลาดหลักทรัพย์"ข้อ 4 ให้บริษัทจัดการกองทุนรวมดําเนินการให้เป็นไปตามหลักเกณฑ์ที่กําหนดเพิ่มเติมในข้อ 1 และข้อ 3 ของประกาศนี้ ภายในวันที่ 1 มกราคม พ.ศ. 2565 ข้อ 5 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2564 เป็นต้นไป ประกาศ ณ วันที่ 22 มิถุนายน พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน